2012 m. kovo 29 d. Bendrojo Teismo (aštuntoji kolegija) sprendimasČekijos Respublika prieš Komisiją
(Byla T‑248/07)
„Žemės ūkis – Bendras rinkų organizavimas – Priemonės, kurias reikia priimti dėl naujų valstybių narių įstojimo – 2003 m. Stojimo aktas – Žemės ūkio produktų, išskyrus cukrų, perteklinių atsargų kiekio nustatymas ir jų pašalinimo finansinės pasekmės – Pirminės teisės nuostata siekiamas tikslas – Sprendimas 2007/361/EB“
1.                     Naujų valstybių narių įstojimas į Bendrijas – 2003 m. Stojimo aktas – Žemės ūkis – Bendras rinkų organizavimas – Prekybai žemės ūkio produktais skirtos pereinamojo laikotarpio priemonės – Perteklinių atsargų apmokestinimas – Pareigos pašalinti perteklines atsargas sušvelninimas (2003 m. Stojimo akto IV priedo 4 punkto 2 dalis; Komisijos reglamentas Nr. 1972/2003) (žr. 30 punktą)
2.                     Naujų valstybių narių įstojimas į Bendrijas – 2003 m. Stojimo aktas – Žemės ūkis – Bendras rinkų organizavimas – Prekybai žemės ūkio produktais skirtos pereinamojo laikotarpio priemonės – Naujų valstybių narių perteklinių atsargų pašalinimas – Sąvoka – Komisijos diskrecija (2003 m. Stojimo akto IV priedo 4 punkto 2 dalis) (žr. 40–48 punktus)
3.                     Naujų valstybių narių įstojimas į Bendrijas – 2003 m. Stojimo aktas – Žemės ūkis – Bendras rinkų organizavimas – Prekybai žemės ūkio produktais skirtos pereinamojo laikotarpio priemonės – Naujų valstybių narių pareiga pašalinti perteklines atsargas – Komisijos sprendimas, kuriuo nustatoma mokėjimo pareiga, kuria nesiekiama padengti pertekliaus pašalinimo iš vidaus rinkos sąnaudų – Nesuderinamumas su Stojimo akto IV priedo 4 punkto 2 dalimi – Panaikinimas (2003 m. Stojimo akto IV priedo 4 punkto 2 dalis) (žr. 49–52, 75–77, 79, 80 punktus)
Dalykas
Prašymas panaikinti 2007 m. gegužės 4 d. Komisijos sprendimą 2007/361/EB dėl žemės ūkio produktų, išskyrus cukrų, perteklinių atsargų nustatymo ir dėl jų pašalinimo, susijusio su Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimu į ES, finansinių pasekmių (OL L 138, p. 14).
Rezoliucinė dalis
1.
Panaikinti 2007 m. gegužės 4 d. Komisijos sprendimą 2007/361/EB dėl žemės ūkio produktų, išskyrus cukrų, perteklinių atsargų nustatymo ir dėl jų pašalinimo, susijusio su Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimu į ES, finansinių pasekmių.
2.
Atmesti likusią ieškinio dalį.
3.
Priteisti iš Europos Komisijos padengti savo ir Čekijos Respublikos patirtas bylinėjimosi išlaidas.
4.
Slovakijos Respublika ir Lenkijos Respublika padengia savo bylinėjimosi išlaidas.